
KĖDAINIŲ RAJONO SAVIVALDYBĖS TARYBA

SPRENDIMAS
[bookmark: _GoBack]DĖL PATALPŲ PERDAVIMO VIEŠAJAI ĮSTAIGAI „KĖDAINIŲ TURIZMO IR VERSLO INFORMACIJOS CENTRAS“
	
2022 m. balandžio 29 d. Nr. TS-147
Kėdainiai

 	Vadovaudamasi Lietuvos Respublikos vietos savivaldos įstatymo 6 straipsnio 3 ir 38 punktais, 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnio 1 dalies 2 punktu ir atsižvelgdama į Kėdainių rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašą, patvirtintą Kėdainių rajono savivaldybės tarybos 2019 m. spalio 25 d. sprendimu Nr. TS-238 „Dėl Kėdainių rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“, bei viešosios įstaigos „Kėdainių turizmo ir verslo informacijos centras“ 2022 m. kovo 15 d. raštą   Nr. 25, Kėdainių rajono savivaldybės taryba n u s p r e n d ž i a:
1. Perduoti viešajai įstaigai „Kėdainių turizmo ir verslo informacijos centras“   (kodas 161662254) 10 metų panaudos pagrindais laikinai neatlygintinai valdyti ir naudotis Kėdainių rajono savivaldybei nuosavybės teise priklausančias 78,66 kv. m bendro ploto patalpas (indeksai 1-11, 1-13, 1-14), esančias pastate, plane pažymėtame 3B2p, unikalus numeris        4400-2232-1808, Kėdainių m., Didžiosios Rinkos a. 6-3. Turto panaudojimo paskirtis – sąlygų verslo ir turizmo plėtrai sudarymas ir šios veiklos skatinimas.
2. Įgalioti Kėdainių rajono savivaldybės administracijos direktorių pasirašyti 1 punkte nurodytų patalpų panaudos sutartį, perdavimo–priėmimo aktą ir informaciją apie sudarytą panaudos sutartį skelbti savivaldybės interneto svetainėje ne vėliau kaip per tris mėnesius nuo sutarties sudarymo dienos.                                 
    Šis sprendimas per vieną mėnesį nuo sprendimo įteikimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui bet kuriuose šio teismo rūmuose Lietuvos Respublikos administracinių bylų teisenos įstatymo nustatyta tvarka.



Savivaldybės meras					                Valentinas Tamulis

